Елин Пелин
Чуден рисувач

chitanka.info

Дядо Мраз и тая нощ

не е спал,

по прозорците цветя е

рисувал.

И какви цветя чудесни

от кристал!

Где ли ги е тоя майстор

пък видял!

Где ли растат тез цветя

чудати?

В царството на приказки ли

непознати?

Или полюса на север

те красят

и по ледните поля там

те растат!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.